Canticum ascensionum
Canticum ascensionum sive canticum graduum (Hebraice שִׁיר המַעֲלוֹת, shir hama'aloth) est superscriptio, quae in quindecim psalmis reperitur: 120–134 (vel numeratione Graeca 119–133). Significatio eius controversa est. Alii putant hos psalmos a peregrinis Hierosolymam ascendentibus cantatos esse, alii contendunt hoc nomen ad ipsorum carminum parallelismum referri.